Schleswig
Schleswig (alamsaksa Sleswig, taani Slesvig) on linn Saksamaal Schleswig-Holsteini liidumaal, Schleswig-Flensburgi kreisi keskus. Asub Schlei ääres. Taani ajalookirjanduses nimetatakse piirkonda ka Lõuna-Jüütimaaks. Schleswigi mainiti esimest korda 804. aastal (Sliasthorp). Schlei vastaskaldal asus Hedeby kaubalinn. 948 sai Schleswigist piiskopilinn. 1066 purustasid vendid mõlemad linnad. 1134 tapeti linnas Taani kuningas Niels. Sellega seoses mainib Saxo Grammaticus linna toomkirikut. 1200 sai Schleswig esimese Taani linnana linnaõigused. Pärast Saksa-Taani sõda muudeti linn 1864. aastal Preisimaa ja Austria kondomiiniumiks ning 1866 annekteeris linna Preisimaa. Schleswigis asub Gottorfi loss, mis oli Frederik I residentsiks. Linnas asub Brautsee järv.